
טקסט הדף



יש חורש תלם א' וחייב עליו משום שמונה לאוין החורש בשור וחמור והן מוקדשין וכלאים בכרם ובשביעית ויום טוב וכהן ונזיר בבית הטומאה חנניא בן חכינאי אומר אף הלובש כלאים אמרו לו אינו השם אמר להם אף הנזיר לא הוא השם: 
גמ' (אמר רב ביבי אמר ר' יוסי פושט ולובש לובש ממש או) אפי' מכניס ומוציא בית יד אונקלי שלו מחוי רב אחא בריה דרב איקא עיולי ואפוקי רב אשי אומר אפילו לא שהה אלא כדי לפשוט וללבוש חייב: יש חורש תלם וכו': א''ר ינאי בחבורה נמנו וגמרו החופה בכלאים לוקה אמר להן רבי יוחנן לאו משנתנו היא זו יש חורש תלם אחד וחייב עליו משום שמונה לאוין החורש בשור ובחמור והן מוקדשין וכלאים בכרם האי חורש דמחייב משום כלאים היכי משכחת לה לאו דמיכסי בהדיה דאזיל א''ל אי לאו דדלאי לך חספא מי משכחת מרגניתא תותה אמר ליה ריש לקיש לר' יוחנן אי לאו דקילסך גברא רבה הוה אמינא מתני' מני רבי עקיבא היא דאמר המקיים כלאים לוקה מאי רבי עקיבא דתניא המנכש והמחפה בכלאים לוקה רבי עקיבא אומר אף המקיים מאי טעמא דר' עקיבא דתניא {ויקרא יט-יט} שדך לא תזרע כלאים אין לי אלא זורע מקיים מנין ת''ל ( {ויקרא יט-יט} בהמתך לא תרביע) כלאים שדך לא (תזרע כלאים) אמר ליה עולא לרב נחמן ולילקי נמי משום זורע ביום טוב א''ל תנא ושייר א''ל תנא קתני שמונה ואת אמרת תנא ושייר אמר רבא יש חילוק מלאכות בשבת ואין חילוק מלאכות ביום טוב אמר ליה עדא תהא איתיביה אביי ואין חילוק מלאכות ביום טוב והתנן המבשל גיד בחלב ביו''ט ואכלו לוקה חמש לוקה משום אוכל גיד ולוקה משום מבשל ביום טוב שלא לצורך ולוקה משום מבשל גיד בחלב ולוקה משום אוכל בשר בחלב ולוקה

ריב"ן



יש חורש תלם אחד. יש עובר בלא תחרוש בשור ובחמור ונלקטים עליו איסורים הרבה עם אותו לאו בלבד ובהא לא קא עסיק שיהא חורש בכמה שוורים וכמה חמורים והרי נלקטים איסורין הרבה עליו דלכל הפחות קאמר ואלאו דכלאים קאי ללקוט עליו כל איסורין שהוא יכול: והן מוקדשין. בגמ' מוקי ליה בבכור בכור שור ופטר חמור וקעבר בהן משום לא תעבוד בבכור שורך ואליבא דרבי יהודה דאמר בפ''ק דבכורות (דף ט:) פטר חמור אסור בהנאה דבכלל לא תעבוד הוא ואע''ג דבקרא כתיב בכור שורך איהו דריש לי' בכור שורך למעוטי שותפות ולא למעוטי פטר חמור אי נמי מתני' כמאן דממעט פטר חמור מהכא שור וחמור דקתני במתני' לאו דוקא דשור ושה קאמר והאי דנקט חמור משום לישנא דקרא דגבי כלאים כתיב שור וחמור והוא הדין לכל שני מינין ומשום הנאה דמיתהני מהקדש והוה ליה הזיד במעילה לא לקי דבכור לאו בר מעילה הוא דהא ממון כהן הוא דאין מעילה אלא בקדשי גבוה דמקדשי ה' כתיב ואין מעילה בבכור אלא בנהנה מן האימורים אחר זריקת דמים דהנהו לגבוה נינהו והוא הדין לכל קדשים קלים ובקדשי קדשים יש בהן מעילה לפני זריקת דמים דלגבוה נינהו אבל משנזרק הדם זכו בהו כהנים משולחן גבוה והוה ליה ממון כהן ואין בו מעילה וכן מוכח בר''ה (דף כח.) בשופר של עולה לא יתקע ואם תקע יצא בשופר של שלמים לא יתקע ואם תקע לא יצא מאי טעמא עולה דבת מעילה היא כיון דמעל בה נפקא לחולין שלמים דלאו בני מעילה נינהו לא נפקי לחולין והכי נמי מוכח במס' מעילה ובכמה דוכתי: וכלאים בכרם. דמכסי בהדי דאזיל ומחפה בזורע: שביעית. נמי משום זורע בשביעית: ויום טוב. דקעביד חרישה ביו''ט: כהן: והוא נזיר והולך במקום טומאה אחר מחרשתו דאיכא חד לאו משום כהן לנפש לא יטמא בעמיו וחד משום נזיר על כל נפשות מת לא יבוא: אינו השם. אינו לאו זה נלקט עליו משום חרישה אלא משום לבישה: אף נזיר. נזיר וכהן קאמר ולא דייק: אינו השם. אין לאו שלו בא עליו משום חרישה אלא משום כניסה שנכנס למקום טומאה: גמ' אפילו מכניס ומוציא בית יד אונקלי שלו. מכניס ומוציא ידו בבית יד חלוקו דמי כפושט ולובש: עיולי ואפוקי. ממש: בחבורה. נראה לי יום אסיפה או יום וועד היה להם שקורין חבורה: דדלאי. הגבהתי: מי משכחת מרגניתא. דאי לאו דאמרי לך הוי אמרת חורש דמחייב בכלאים לאו משום זורע אלא משום (מקום) מקיים דשביק ולא עקר להו: אי לאו דקלסך גברא רבה. רבי ינאי הוה מוקימנא מתניתא דמחייבא חורש בכלאים דמשום מקיים הוא וכרבי עקיבא ומאן דאית ליה מקיים בכלאים פטור פוטר נמי במחפה אבל רבי ינאי קלסך והודה לך דמחפה משום זורע מיחייב לכולי עלמא דמדקאמר רבי ינאי המחפה בכלאים לוקה ולא קאמר מקיים בכלאים לוקה ש''מ דעדיף ליה מחפה ממקיים דמחפה כזורע חשיב ליה וחייב לכולי עלמא וכי אמרת ליה לא משנתנו היא הודה לדבריך שיפה אמרת ואי לאו דקלסך הוה אמינא טעם דמתניתין משום מקיים דמקיים בכלאים לוקה לרבי עקיבא וכן בשביעית משום חורש מחייב ליה תנא דמתניתין ומאן דפטר במקיים פטר נמי במחפה: מאי רבי עקיבא דתניא המנכש והמחפה. ולא גרסינן דתנן דברייתא היא ולא משנה: המנכש והמחפה בכלאים לוקה רבי עקיבא אומר אף המקיים. כולה רבי עקיבא קאמר לה המנכש והמחפה בכלאים לוקה דמקיים הוא שר''ע כו' והכי משני ליה במועד קטן ורבנן דפליגי עליה דרבי עקיבא סבירא להו מחפה אינו לוקה דמאן דפטר במקיים פטר במחפה והמנכש עוקר עשבים רעים כדי שיגדלו האחרים יותר לוקה דחשיב כזורע כלאים: בהמתך לא תרביע כלאים שדך לא תזרע כלאים. ושמעינן ליה הכי כלאים שדך לא דעקרינן ליה מפשטיה לדרשא דהוה מצי למיכתב בהמתך כלאים לא תרביע ומדסמך כלאים לשדה שמע מינה להכי הוא דאתא: ולילקי נמי משום זורע. דהא נמנו וגמרו דמחפה זורע הוא כדאמרן: ואין חילוק מלאכות ביום טוב. אם עשה שתים ושלש מלאכות בהעלם אחד או עשה מלאכה שיש בה שתים אינו חייב אלא אחת למ''ד (שבת דף ע.) הבערה לחלק יצאת סבירא ליה אין חילוק מלאכות ביו''ט דביו''ט לא יצאת הבערה ומ''ד נמי הבערה ללאו יצאת ונפקא ליה חילוק מלאכות מועשה אחת מהנה הני מילי באיסורי דאית בהן חיוב חטאת כגון מלאכות דשבת דזדונן כרת ושגגתן חטאת דבההיא פרשה דועשה מאחת מהנה קמיירי בחטאת אבל יו''ט דחיוב מלקות הוא ואין זדונו כרת אין בו חילוק מלאכות: לוקה משום מבשל. גיד ביום טוב ומשום מבשל בשר בחלב קסבר יש בגידין בנותן טעם תלתא לא תבשל כתיבי חד לאכילה וחד להנאה וחד לבישול בשחיטת חולין (דף קטו:):

תוספות



ואפילו לא שהה אלא להפשיט מלבוש חייב. ובלא שהה לא מיחייב ולא דמי דין זה להך דפ''ב דשבועות (דף טז: ושם) דאיבעיא להו מי צריך שהייה למלקות גבי טומאת מקדש ונזיר בקבר דשמא מחייב בלא שהה והכא אמרי' דלא מיחייב בלא שהייה דלא דמי לשהייה דהתם דכיון דבידו לפרוש מן הטומאה כי נמי לא שהה כדי השתחוואות דין הוא דמחייב אבל הכא דאין לו שהות לפשוט וללבוש אין כאן עבירה אחרת דעדיין הלבישה הראשונה קיימת דהתם נמי אינו חייב עד שיוכל לפרוש מן הטומאה: (לעיל ע''א) מחוי ליה רב ששת בין פירקי. לפ''ה כדאיתא שתים מכאן ושתים מכאן ולפר''ת כמו שפירש בשבועות (דף ג.): (ג''ז שם) לא יגלחו. וא''ת מאי מייתי מלא יגלחו הא גבי כהנים כתיבא וי''ל דגמרינן מיניה: החורש בשור וחמור והן מוקדשין. ופ''ה בכור שור עובר משום לא תעבוד בבכור שורך וחמור קדשי בדק הבית ולקי משום דהזיד במעילה באזהרה וי''א פטר חמור וכמ''ד אסור בהנאה ולא נהירא דאינו כן דליכא למ''ד דלקי הנהנה ממנו ולא נראה לר''י פירוש הקונטרס דפירש דחמור לקי מלאו דהזיד במעילה דבגמ' קאמר מידי דאיתיה בשאלה לא קתני והקדש דמתני' מיירי בבכור דליתיה בשאלה לכך מפרש ר''י דעל החמור אינו לוקה ויכול להיות שהוא חולין והן. מוקדשין בשור וחמור לאו דוקא דליכא מוקדשין אלא בשור וליכא אלא ב' לאוין בשור וחמור אבל בכלאי הכרם איכא ב' מלקות דמיירי שהיה זורע בכרם חטה ושעורה וחרצן וחפה אותם בחרישה דקא עבד תרתי חדא דזרע כלאי זרעים ועוד דזרע כלאי הכרם.:

רמב"ן

מתני': יש חורש תלם אחד והם מוקדשים. פרש"י ז"ל אמוקדשים חייב שתים אשור משום לא תעבוד בבכור שורך וכל קדשי מזבח כשור וחדא אחמור שהוא בדק הבית משום שהזיד במעילה והזיד במעיל' באזהר' בגמר חטא חטא מתרומה כדאמרי' בסנהדרין ובתמורה זה פרש"י ז"ל במסכת פסחים.
וקשיא לן, ליחשוב תשע, דכלאים בכרם מחייב שתים חדא משום כלאי הכרם וחדא משום כלאי זרעים דהא כל זורע כלאי הכרם חייב שתים אי אתרו ביה משום כלאי זרעים ומשו' כלאי הכרם כמו שפירשנו במס' חולין. וכי אקשי' בגמרא ולחייב נמי משום זורע ביום טוב ליקשי הא ותו למה לי למתני כלאים דכרם ליתני כלאים סתמא שאף בכלאי זרעים הוא לוקה ותו דאוקימנא בגמרא מידי דאיתיה בשאלה לא קתני ואקשי' הקדש ואוקימנא בבכור ובבכור ליכא מעילה דממון כהן הוא. 
ולפיכך נראה לפרש דלא מחייב משום דמוקדשים אלא חדא משום לא תעבוד בבכור שורך ואחמור לא (מחייב בה משום דבבכור עסקי' דמידי דאיתיה בשאלה לא קתני ולית בה מעילה) וכלאי הכרם קתני לאיחיובי תרתי משום כלאים בכרם ומשו' כלאי זרעים דתרי לאוי נינהו:



בריך רחמנא דסייען מריש ועד כען. ברוך ה' לעולם אמן ואמן:



נכתב ונחתם על ידי יוסף גרשון בר מאיר גרשון ס"ט למשכיל ונבון ר' נסים ביבא"ש ועשיתי אותו בהיותינו קורין תורת אלהינו בגוארדה לה חג"רה בישיבת המאור הגדול מורינו ורבינו הרי"א. וסיימתיו לכ"ה ימים לר"ח אדר בשנת בזאת יבא אהרן אל הקדש. הם יזכהו להגות בו ובספרים אחרים ויקיים קרא דכתיב ובתורתו יהגה יומם ולילה וכו':





המאירי

לבישת הכלאים כל שאדם מתרה בו לפשוט והוא שוהה בכדי לפשוט וללבוש חייב על כל אחת ואחת וכבר ביארנוה במשנה:



כבר ביארנו במשנה שהמחפה בכלאים לוקה כזורע עצמו וכן הדין במנכש שהנכוש אף הוא מגדל ומצמיח אבל הרואה כלאים בשדהו ומקיימן ר"ל שאינו עוקרן או שבונה גדר להוסיף בשמירתן אינו לוקה אלא שמ"מ יש בדבר איסור:



העושה אבות מלאכות הרבה בשבת בהעלמה אחת חייב חטאת על כל אחת ואחת ואם עשאן במזיד בהתראה אחת לוקה על כל אחת ואחת אבל יום טוב שאין חטאת בשגגתו אם עשה אבות מלאכות הרבה במזיד בהתראה אחת כגון שזרע וחרש וארג ובנה בהתראת איסור מלאכה אינו חייב אלא אחת וזהו שאמרו חלוק מלאכות לשבת ואין חלוק מלאכות ליום טוב מעתה החורש בכלאים שנמצא מחפה שדינו כזורע והוא יום טוב שנמצא חורש ביום טוב ולוקה משום חרישת יום טוב כמו שביארנו במשנה אין אומרים לחייבו משום זורע שאלו אמרת כן נמצאת מחייב בחלוק מלאכות:



המבשל גיד הנשה בחלב ביום טוב ואכלו יש בזה חמשה אסורין והם אכילת גיד הנשה ואכילה בשר בחלב ובשול בשר בחלב ובשול שלא לצורך ביום טוב והבערה שלא לצורך ביום טוב ומ"מ אין כאן אלא מלקות אחת והוא אכילת גיד הנשה שעל בישול והבערה שלא לצורך אינו לוקה הואיל ויש בהן סרך אוכל נפש אע"פ שהאוכל אסור לו כמו שביארנו במקומו בראשון של יום טוב וכן על אכילתו ובישולו בחלב אינו לוקה שאין בגידין בנותן טעם כמו שהתבאר במקומו:





מהרש"א - חידושי הלכות

גמ' מקיים מניין ת"ל כלאים שדך לא א"ל עולא כו' המבשל גיד בחלב בי"ט כו' כצ"ל:


בפירש"י בד"ה יש חורש כו' ואלאו דכלאים קאי כו' עכ"ל כצ"ל:


בד"ה אי לאו דקלסך כו' וכן בשביעית משום חורש מחייב ליה תנא כו' עכ"ל ולעיל במתני' פירש דשביעית נמי משום זורע חייב והיינו לפום מאי דקאמר גבי כלאים נמי משום זורע חייב דמכסי בהדי דאזיל אבל לפום מאי דקיימינן השתא דבכלאים לאו משום זורע מחייב ליה אלא משום מקיים ה"נ א"ל בשביעית לאו משום זורע הוא אלא משום חורש מיהו ק"ק דאיכא למ"ד בפ"ק דמו"ק דלא מחייב בשביעית משום חורש ודו"ק:


תוס' בד"ה אפי' לא שהה כו' ולא דמי דין זה להך כו' עכ"ל כצ"ל:


בד"ה החורש בשור כו' ולאו דוקא והן מוקדשין כו' איכא ב' מלקות דמיירי כו' עכ"ל כצ"ל:





מהר"ם

בגמ' אמר רב ביבי א"ר יוסי לא פושט ולובש ממש אלא אפילו מכניס ומוציא וכו' כצ"ל:


בתוס' ד"ה התירש וכו' עד לכך מפרש ר"י וכו' אבל בכלאי הכרם איכא ב' מלקות וכו' דקא עבד ב' הדא דזרע כלאי זרעים ועוד דזרע כלאי הכרם כצ"ל:





חכמת שלמה

גמ' משום זורע בי"ט. נ"ב פי' ויש כאן ב' מלאכות חרישה וזריעה וחייב שתים דהא משקה מים לזרעים חייב משום חורש ומשום זורע וק"ל:


אמר ליה עדא תהא. נ"ב פי' זאת תהא ונ"ב עוד פ' השולח (גיטין דף מ"ה) פירש"י עדא אמרה כמו זאת אומרת:


שם גיד בחלב ואכלה לוקה כו' כצ"ל:


רש"י בד"ה בכור בכור כו' נפקא לחולין כצ"ל והס"ד:


בד"ה המנכש כו' ורבנן דפליגי כו' כצ"ל. ונ"ב פי' כך הוא אליבא דס"ד וק"ל:


תוס' בד"ה החורש כו' שהוא מוקדשין חולין בשור וחמור לאו דוקא דליכא כו' כצ"ל:





רש"ש

במשנה א"ל אינו השם. כה"ג בכריתות (ר"ד י"ג) במשנה:



שם א"ל אף הנזיר לא הוא השם. וכתב הרע"ב ומיהו ת"ק כו' לפי שאינו יכול לחרוש בשוורים אא"כ הולך עמהם ומנהיגם אף דאריו"ח בב"מ (צ' ב') דהנהיג בקול חייב וזה אפשר מרחוק מ"מ חרישה א"א שלא ילך אחריהם להחזיק הקנקן כדאיתא שם (פ') והשתא דאתינן להכי י"ל דמיירי שע"י החרישה הסיט עצם כשעורה:





גליון הש"ס - רבי עקיבא איגר

גמ' א"ר ינאי בחבורה נמנו. כעין זה יבמות דף צב ע"ב:


שם ולילקי נמי משום זורע. קשה לי דבלא"ה קשה דלילקי נמי בחורש משום מחמר אחר בהמתו ואף אם אינה בהמתו מ"מ להר"ן מחמר אחר בהמה דעלמא חייב. ולכאורה מוכח מזה דשביתת בהמתו ודמחמר אינו ביו"ט כמ"ש הרמ"א סי' רמ"ו ס"ג ואפשר שלזה כיון המג"א שם ס"ק י"ב בלשונו הקצר ועי' מכות פ"ג:


שם ולוקה משום מבשל. עי' סנהדרין דף סג ע"א תוס' ד"ה על:


תוס' ד"ה החורש וכו' לכך מפרש ר"י. ועי' טורי אבן ר"ה דף ד ע"א ד"ה צדקות:





גבורת ארי

יש חורש תלם א' וחייב עליו משום ח' לאוין. הא מתניתין בקשו בה רבוותא קמאי חשבונות רבים משום דבכללן אתה מוצא שמונה לאוין ובפרטן אי אתה מוצא אלא ז' מפורשים כלאים דהנהגה וקדשים וכלאי הכרם ושביעית ויו"ט וכהן ונזיר אבית הטומאה [וכתבו התוס'] ופרש"י דשור בכור עובר משום לא תעבוד בבכור שורך וחמור קדשי ב"ה ולקי משום דהזיד במעילה באזהרה וי"א פטר חמור וכמאן דאמר אסור בהנאה וליתא דליכא למ"ד דלקי הנהנה ממנו ולא נראה לר"י וכו' דהא בגמרא אמרינן מידי דאיתי' בשאלה לא קתני והקדש דמתניתין מיירי בבכור דליתיה בשאלה לכך נראה לר"י דעל החמור אינו לוקה כו' כלאי הכרם ע"כ. והא ודאי לא תקשה לפר"י דלחשוב נמי חמור של מוקדשין קדשי בדק הבית למסקנת הש"ס דמידי דאיתי' בשאלה קתני מדתני נזיר והא לקמן פריך ונחשוב טובא ואמאי לא פריך דנחשוב נמי הא דיש לומר דלא חשיב אלא לאוי דאיתנייהו בפחות משוה פרוטה אבל מעילה אינו אלא בש"פ וכה"ג אמרינן בפ"ג דשבועות (דף כ"ד) כי קתני מידי דחיילא כשיעור שבועה דחיילא אפחות מכשיעור לא קתני והרי הקדש הא בעינן שוה פרוטה והכא איפכא וחד טעמא הוא כיון דקפיד התנא לערב איסורי דבעי שיעור עם הני דלא בעי שיעור וכה"ג פירשו התוס' [לקמן] אהא דבישלו בעצי הקדש וכמש"ל בס"ד. אבל ק"ל על פר"י דלקמן פריך ולילקי נמי משום זורע ביו"ט ומוכיח מהא דאין חילוק מלאכות ביו"ט ומנ"ל דלמא הכי נמי חשיב יו"ט דאית תרתי משום זורע ומשום חורש וכלאים בכרם לא מיירי אלא במין א' בכרם דליכא [אלא] חדא משום כלאי הכרם לחוד ואין כאן כלאי זרעים כל עיקר ואע"ג דלא חשיב כלאי זרעים במשנתינו לית לן בה דהא פריך וליחשוב הרבה ולא חש תנא למיחשב לכולהו ולא קשה ליה לילקי משום זורע ביו"ט אלא כיון דמני ליו"ט אי אמרת דבדידי' איכא תרתי בע"כ היה לו למנותן וכמ"ש התוס' לקמן ובתוס' פ"ג דפסחים דייקי לפר"י מדתני כלאים בכרם ולא קתני כלאי הכרם משמע דאיכא כלאי זרעים בהדי כלאי הכרם ולפי"ז אתי שפיר דע"כ בהא דכלאים בכרם איכא תרתי אבל אין זה דיוק:


אבל נראה לי דבנזיר אבית הטומאה איכא תרתי חדא משום לא יטמא דכתיב ביה וחדא משום בל יחל דנפקא לן ברפ"ק דנדרים (דף ג') מלנדור נדר נזיר להזיר מקיש נזירות לנדרים מה נדרים עובר בבל יחל אף נזירות עובר בבל יחל ועל בל יחל דאתי מהאי הקישא לקי כדאמרינן בהדיא בפ"ו דנזיר (דף ל"ח) גבי אכל ענבים לחים ויבשים כו' לוקה חמש וקאמר הגמרא דשייר מלקות דלא יחל דברו וזה מהתימה על כל הני רבוותא בפרט רבותינו בעלי התוס' אשר נהירין להו שבילי דגמרא כשבילי דמתא איך נעלם מהם זה. וא"ת למאי דפי' תקשה הא אמרינן התם לענין בל תאחר נמי איתקש נזירות לנדרים ואמרינן התם בל תאחר דנזירות היכי משכחת לה ומוקי לה רב אחא בר יעקב כגון שנדר והוא בבית הקברות וקם ליה בבל תאחר משום דקא מאחר נזירות דטהרה ואמר ר"א הואיל וכן נזיר שטימא את עצמו במזיד עובר משום בל תאחר דנזירות טהרה וא"כ איכא עוד לאו בנזיר ולילקי ט' וי"ל דלא מיבעי' למאי דפי' התם הרא"ש דאין עובר בבל תאחר דנזירות טהרה אלא בשהה בטומאתו ג' רגלים כמו בל תאחר דקרבנות דאתי שפיר דהשתא ליכא מלקות בשהה ג' רגלים או משום דהו"ל לאו שאין בו מעשה או משום דה"ל התראת ספק כדאמרינן לענין שבועה שאוכל ככר זה היום ועבר היום ולא אכלו ברפ"ק דשבועות דפטור ממלקות מטעמי דאמרן אלא אפי' למאי דפי' הר"ן שם דנזיר שטימא את עצמו במזיד דעובר בבל תאחר לאלתר ולקי וכן עיקר כמש"כ שם בחידושי למס' נדרים בס"ד אפ"ה ניחא דודאי אי לא משכחת לה לנזיר שנטמא בלתי מלקות דבל תאחר ודאי קשה דלילקי נמי משום ב"ת כדפריך ולילקי משום זורע ביו"ט כיון דאי אפשר לחורש ומחפה בלתי מלאכת הזריעה אבל הא ודאי משכחת לה לנזיר שנטמא ואין עובר בלאו דבל תאחר והיכי דמי כגון שנטמא כבר בו ביום קודם חרישה זו אבית הטומאה בשוגג או במזיד דהשתא אינו מאחר לנזירות טהרה ע"י חרישה זו של בית הטומאה דהא מחמת טומאה קמייתא דבו ביום אי אפשר לחול עליו נזירות טהרה עד יום הז' מהיום לר' יוסי ב"ר יהודא דאמר בפ"ג דנזיר (דף י"ח) דנזירות טהרה מז' חייל או עד יום ח' לרבי דס"ל התם נזירות טהרה עד ח' לא חייל וע"י טומאה שניה זו דחרישה נמי יחול עליו נזירות טהרה ביום ז' או ח' מהיום ולא משכחת לה לבל תאחר בטומאה בתר טומאה אלא א"כ נטמא בשניה למחרת טומאה קמייתא או להלן דהשתא מאחר לנזירות טהרה ע"י טומאה שניה משך יום או יותר ומ"מ אפילו בנטמא בו ביום לקמייתא אפ"ה עובר משום לא יטמא ובל יחל אפי' לר"ה דאמר בפ"ו דנזיר (דף מ"ב) דבטומאה וטומאה אינו עובר על טומאה ב' משום בל יטמא היינו דווקא בטומאה בחיבורין דבעוד שנוגע במת א' נגע בשני דאינו מוסיף טומאה על טומאתו אבל לאחר שפירש מן הא' חזר ונטמא בשני מודה דחייב דמוסיף טומאה על טומאתו דלאחר שפירש הנוגע בו אינו אלא ראשון וכאשר נוגע במת שנית הנוגע בו אב הטומאה דהא דמסיק התם לא קשיא כאן בחיבורין כאן שלא בחיבורין אד"ר, א"ר הונא מסיק לה כמו שהוכחתי שם בחידושי ובתשו' בס"ד וכן משמע שם מדברי התוס' וכיון דעובר על בל יטמא בכה"ג ממילא עובר נמי בבל יחל דכיון דאסור לטמא כשמטמא מחלל דברו וכיון דמשכחת לה לבל יטמא ובל יחל בלתי בל תאחר בנטמא וחזר ונטמא בו ביום מתניתין בכה"ג איירי וקאמר דליכא בטומאת דנזיר פחות מב' לאוין ואע"ג דזימנין דמשכחת לה ג' לאוין בלא נטמא קודם בו ביום לא חשיב להו כי היכי דלא חשיב לכל הני וליחשוב דמקשי כל הני אמוראי וכ"ש דניחא הא דאמרינן התם דבטומאה וביאה בב"א חייב הנזיר תרתי ואפ"ה לא חשיב להו במתניתין בהדי הני לאוי כיון דרוב פעמים ליכא משום לא יבוא כלל כגון בחורש בגלוי בשדה ואינו מאהיל על הטומאה כל עיקר דאין כאן כלל משום ביאה:


ואין חילוק מלאכות ביו"ט. פי' ריב"ן אם עשה ב' או ג' מלאכות בהעלם א' או עשה מלאכה שיש בה ב' אינו חייב אלא א' ע"כ. ואיני יודע מה ענין העלם לגבי יו"ט הא אין שגגתו חטאת אלא ודאי לענין מזיד לחוד מיירי ולמלקות והא דקאמר חילוק מלאכות לשבת ואין חילוק מלאכות ליו"ט לאו בחדא גוונא קמיירי דחילוק מלאכות דשבת בשוגג ולקרבן דאלו במזיד אטו בתרי קטלא קטלת ליה וחילוק מלאכות דיו"ט לא איירי אלא במזיד ולמלקות. אי נמי הא דחילוק מלאכות לשבת נמי במזיד מיירי וכגון דאתרו ביה למלקות ולא אתרו ביה לקטלא ור' ישמעאל היא דאמר לעיל בריש פירקין לאו שניתן לאזהרת מיתת ב"ד לוקין עליו ומצי מיירי חילוק מלאכות לשבת למלקות ונ"ל דהיינו טעמא משום דנפקא ליה חילוק מלאכות לשבת מהבערה וסבירא ליה הבערה לחלק יצאת וקרא סתמא מיירי בין בשוגג ולחטאת בין במזיד ולמלקות. אי נמי אפי' לר"ע דאמר לאו שניתן לאזהרת מיתת ב"ד [א"ה כאן לא סיים רבינו את דבריו]. ומ"מ ק"ל מאי פריך אביי ואי אין חילוק מלאכות ביו"ט משום הבערה לא לחייב דהא אחייב ליה משום בשול נהי נמי דלא רבי רחמנא חילוק מלאכות ליו"ט במזיד היינו דוקא בעשה ב' מלאכות בבת אחת כגון מחפה דמתניתין דאיכא משום חורש ומשום זורע אי נמי בזה אחר זה כגון חורש עם בונה דכוותיה בשאר איסורים כגון אוכל ב' מיני שרצים בבת אחת או אפי' בזה אחר זה ובהתראה א' אינו חייב אלא א' ה"נ כיון דלא רבי רחמנא חילוק מלאכות ליו"ט הו"ל כשאר כל איסורין שבתורה דאינו חייב אלא א' וכדאמרינן בסוף פ"ה דחולין (דף פ"ב) גבי הזורע כלאים כלאים לוקה דבבת אחת והתראה א' אינו לוקה אלא א' והאי ובהתראה א' דקאמר היינו או בהתראה א' ואפי' בזה אחר זה וכן פירשו התוס' שם והכי משמע לעיל גבי קרחה אבל בזה אחר זה ובב' התראות לא מיבעי' בעושה ב' מלאכות חלוקות ביו"ט אלא אפי' בעושה וחוזר ועושה מלאכה א' ב' פעמים כיון דבזה אחר זה עשה ובב' התראות לא גרע משאר איסורים דחייב ב' כדתנן לעיל א"ל אל תשתה אל תשתה אל תטמא אל תטמא אל תגלח אל תגלח אל תלבש אל תלבש חייב על כל אחת ואחת ולהא לא צריך רבויא דהתראה בין עבירה לעבירה במזיד מחלקת כמו שידיעות בין עבירה לעבירה מחלקות לחטאת בשוגג וכדאמרינן התם וכדתנן אכל חלב וחלב בב' העלמות חייב ב' ולא צריך קרא לחילוק מלאכות בשוגג גבי שבת גופיה אלא כשעשאן בהעלם א' וקמ"ל דמלאכות מחלקות כידיעות או כב' מיני איסור וכדתנן אכל חלב ודם בהעלם אחד חייב ב' וכן כתב הרמב"ם [בפ"א מהלכות יו"ט] העושה אבות מלאכות הרבה ביו"ט בהתראה א' כגון שזרע ובנה וסתר וארג בהתראה א' אינו לוקה אלא א' חילוק מלאכות לשבת ואין חילוק מלאכות ליו"ט והיינו כדפי' וזה ברור והשתא מאי קושיא דלא לחייב אהבערה הואיל וחייב אבישול הא כיון דהבערה ובישול אי אפשר אלא בזה אחר זה ראוי לחייבו ב':


וה"נ קשה הא דאמר בפ"ג דפסחים (דף מ"ז) דסבירא ליה לרבה האופה מיו"ט לחול אינו לוקה הואיל וחזי לצרכי אורחים חזי ליה ופריך ליה מהא דהמבשל גיד הנשה ביו"ט דאהבערה לא לחייב הואיל וחזי לי' לצרכו ומשני אפיק הבערה ועייל עצי מוקצה פי' דאההיא הבערה ליכא למימר הואיל וחזי לצרכו דמן התורה אסור להשתמש בעצי מוקצה ופריך מהא דאין חילוק מלאכות ליו"ט ומאי קושיא הא הבערה ובישול כיון דאיתני' בזה אחר זה הא ודאי בב' התראות חייב ב':


וי"ל מדנקט בברייתא לוקה משום הבערה לבסוף בתר דתני דלוקה משום מבשל דיו"ט ודבב"ח ואי מיירי במבעיר קודם בישול הו"ל לאקדומי למלקות דהבערה קודם למלקות דבישול די"ט ובשר בחלב אלא ודאי מיירי בענין דאיסור הבערה לא קדים לאיסורי דבישול והיכי דמי כגון ששפת הקדירה של בב"ח ואח"כ הביא שם את האור דע"י הבערה זו שהבעיר את העצים תחת קדירה זו בא ביחד איסור הבערה ואיסור בישול בין די"ט בין דבב"ח וכי הא דתניא בפ"ד דביצה (דף ל"ד) אחד מביא את האור ואחד מביא את העצים ואחד שופת את הקדירה וא' מביא את המים כו' כולן חייבין ופריך והתניא אחרון חייב וכולן פטורין ומשני לא קשיא הא דאייתי האור מעיקרא פי' אזי כולן חייבין הא דאייתי האור לבסוף הוא חייב אבל אינהו לא עבדו מידי וה"נ במייתי האור לבסוף מיירי דאיסור בישול והבערה בבת אחת באו והשתא פריך שפיר אי אין חילוק מלאכות ליו"ט משום הבערה לא לחייב דהא אחייב ליה אבישול ואפי' אי מיירי בב' התראות אפ"ה לא מחייב [אהבערה] כיון דאין חילוק מלאכות ליו"ט ותדע דהכי הוא כדפירשתי דמיירי דאתו הבערה ובישול בב"א וכגון דאייתי האור לבסוף דאי בתחלה מבעיר ולבסוף מבשל מיירי וכגון דאייתי האור בתחלה א"כ היכי קאמר אהבערה לא לחייב דהא איחייב ליה משום בישול איפכא הוי ליה למימר דלא לחייב משום בישול דלבסוף כוון דחייב אהבערה דקדים דהא בשעת הבערה מחייב משום הבערה וכי סלקא אדעתין דאתי בישול אחרי' ומפיק חיוב מלקות דהבערה דקדים וכבר חלה מה"ט דאין חילוק מלאכות ליו"ט הא ודאי מלקות דהבערה דקדימא וחיילא כבר לא פקע אבל מלקות דבישול הבאה אחריו לא חייב משום דאין חילוק מלאכות ליו"ט דקדים חייל ודבתרא לא חייל אלא ע"כ מיירי כדפירשתי דאיסור הבערה ובישול חייל בב"א ובדאייתי את האור לבסוף והא דקאמר אהבערה לא לחייב דהא איחייב ליה משום בישול ה"ה דהוי מצי למימר איפכא אבישול לא לחייב דהא איחייב ליה משום הבערה אלא קאמר אהבערה לא לחייב דש"מ דפשיטא ליה דאין הבערה זו דברייתא מיירי בדקדים לבישול דא"כ לא שייך למימר דלא לחייב אהבערה דקדים משום דאתי בישול דבתריה ומפקי חובת מלקות מיניה הא ודאי לא ובע"כ מיירי בדאתי בהדי הדדי והיינו מטעמא דפי' פשיטא ליה הכי מדחשיב למלקות דהבערה לבסוף אחר מלקות דבישול וע"י זה בא להקשות ואי אין חילוק מלאכות ליו"ט אמאי חייב תרתי אהבערה ובישול דאל"כ לא הוי קשיא מידי דאיכא למימר דמיירי בהבערה דקדים לבישול דאפי' תימא אין חילוק מלאכות ליו"ט אפ"ה מחייב תרתי בב' התראות כיון דעביד להו בזה אחר זה וכדפי' ומשום זה נקט אהבערה לא לחייב דע"י זה הכריח עיקר הקושיא שלו:


וכ"ת דאפי' תימא דהבערה ובישול דברייתא מיירי בבאים בבת אחת ומש"ה תני מלקות דבישול מקמי מלקות דהבערה אכתי תקשה אמאי נקט למלקות דאכילת גיד ובב"ח קודם למלקות דהבערה הא ודאי הבערה קודמת לאכילה דאינו אלא לבתר הבערה ובישול יש לומר איידי דמקדים למלקות דבישול קודם לשל הבערה מטעמא דפי' נקט נמי לאכילה דידי' אצל בישול שלו בסמוך אכילת בשר בחלב אצל בישול בשר בחלב ואכילת גיד אצל בישול גיד:

